Diari Oficial de la Generalitat Valenciana


Sumari del DOGV 7704, del 25-01-2016 (2016/276)

RESOLUCIÓ de 22 de desembre de 2015, de la Direcció General de Medi Natural i d'Avaluació Ambiental, per la qual s'ordena la publicació de la declaració d'impacte ambiental corresponent a l'expedient 408/96-AIA Requena.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7704

Data del DOGV
:   25-01-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/276


Data del document
:   22-12-2015

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * Requena
    * impacte ambiental

RESOLUCIÓ de 22 de desembre de 2015, de la Direcció General de Medi Natural i d'Avaluació Ambiental, per la qual s'ordena la publicació de la declaració d'impacte ambiental corresponent a l'expedient 408/96-AIA Requena. [2016/276]  
De conformitat amb l'article 41.3 de la Llei 21/2013, de 9 de desembre, d'Avaluació Ambiental, pel qual s'establix la publicació en el Diari Oficial de la Comunitat Valenciana de la declaració d'impacte ambiental, resolc:  
  
Publicar en el Diari Oficial de la Comunitat Valenciana la declaració d'impacte ambiental corresponent a l'expedient 408/96-AIA Requena.  
  
«Declaració d'impacte ambiental  
Vist l'expedient 408/96-AIA referent a un nou projecte d'explotació de creta dins de la concessió minera VICAR (núm. 2250-A), en el terme municipal de Requena (la Plana d'Utiel-Requena), el promotor de la qual és la mercantil VICAR, SA. Este projecte correspon a un emplaçament diferent del que va ser objecte de declaració d'impacte ambiental en data 7 de juny de 1993 (exp. 208/92) i, igual que aquell, afecta antigues labors mineres abandonades.  
Vist que amb data 17 de desembre de 1996, el Servei Territorial d'Indústria i Energia remet el corresponent estudi d'impacte ambiental i pla de restauració, aportat pel promotor com a ampliació de la zona de treballs dins de la concessió minera, a la qual cosa es contesta, al dit organisme, que és procedent formular nova declaració d'impacte ambiental, ja que es tracta d'un nou perímetre d'explotació.  
  
Vist que a partir de la documentació remesa es realitzen consultes als organismes següents: Direcció General de Patrimoni Artístic, Direcció Territorial d'Agricultura i Medi Ambient, Direcció General de Desenvolupament Forestal i Ajuntament de Requena; com a conseqüència de les quals es rep, en les dates que s'indica, les contestacions següents:  
- Informe de l'Ajuntament de Requena (10.03.1997), en el qual es posa de manifest que l'activitat pretesa s'emplaça sobre sòl no urbanitzable protegit molt permeable i forestal, en el qual es prohibix tot tipus d'edificació. D'altra banda, el pressupost de restauració aportat es considera insuficient en funció de l'extensió de terreny que s'afecta i la necessitat de formar talussos, drenatges, abonaments, revegetació, etc., així com el que s'ha reduït dels preus unitaris pressupostats per als plançons d'espècies vegetals.  
- Informes de camins ramaders, remés per la Direcció Territorial d'Agricultura i Medi Ambient (03.04.1997), en el qual s'indica que la nova delimitació no afecta cap camí ramader.  
- Dos informes remesos per la Direcció General de Patrimoni Artístic (16 d'abril i 16.05.1997), dels quals no es desprén l'afecció de la pedrera a restes historicoculturals conegudes o inventariades.  
Vist que l'estudi d'impacte ambiental ha sigut sotmés al tràmit d'informació pública pel Servei d'Indústria i Energia, per mitjà d'un anunci publicat en el BOP de València número 63, de data 15 de març de 1997, sense que s'hagen presentat al·legacions, segons consta en el corresponent certificat del director territorial, rebut amb data 12 de maig de 1997.  
Vist que amb data 5 de setembre de 1997 es requerix al promotor una ampliació de l'estudi d'impacte ambiental a fi de poder determinar en quina mesura l'àrea es troba afectada per la protecció prevista en el planejament urbanístic vigent en el terme municipal de Requena, així com una revisió dels costos de la restauració.  
Vist que el promotor aporta, amb data 27 de novembre de 1997, un escrit de contestació acompanyat d'un altre de l'Ajuntament (18.11.1997) en el qual assabenta VICAR, SA, de l'admissió a tràmit de la seua sol·licitud de llicència municipal, atés que no resulta incompatible amb el planejament urbanístic vigent. Aporta, així mateix, una còpia de la memòria-resum aportada a l'ajuntament.  
Atés que el projecte examinat constituïx un dels casos fàctics en què resulta preceptiva la formulació d'una declaració d'impacte ambiental, després de la resolució administrativa que s'adopte per a l'aprovació definitiva d'aquell, segons es desprén de l'article 5 de la Llei d'Impacte Ambiental i concordants del seu reglament.  
  
Atés que en l'expedient s'han observat els tràmits previstos en el Decret 162/90, del 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; en la Llei 2/1989, de 3 de març, de la Generalitat Valenciana, i en les altres disposicions que se li apliquen.  
Atés que l'article cinqué de la Llei 2/1989 atribuïx la competència a l'òrgan ambiental, per a la declaració d'impacte ambiental dels projectes a què s'aplique esta llei.  
Atés que el reglament orgànic i funcional de la Conselleria de Medi Ambient, aprovat per mitjà del Decret 36/1997, de 26 de febrer, del Consell de la Generalitat Valenciana, atribuïx a la Direcció General de Desenvolupament Sostenible la competència per a la tramitació i formulació de la declaració d'impacte ambiental.  
Per tot això, fent ús de les facultats que tinc legalment atribuïdes, formule la següent  
  
Declaració d'impacte ambiental  
  
Primer  
Estimar acceptable, només als efectes ambientals i sense perjuí de l'obtenció prèvia de les autoritzacions sectorials que se li apliquen, i en particular de la llicència d'activitat expedida per l'Ajuntament de Requena, la nova proposta d'explotació minera Casa de Suárez, projectada dins de la concessió minera Vicar, núm. 2250-A, en l'esmentat terme municipal de Requena, sempre que es realitze d'acord amb l'estudi d'impacte ambiental-pla de restauració tramitats i les modificacions introduïdes per les condicions següents:  
1. Els treballs de restauració hauran de ser escomesos per mitjà de fases simultànies a les de l'avanç de l'explotació, de manera que es restaure progressivament l'espai afectat tan prompte com l'esgotament dels bancs ho permeta. En este sentit, hauran d'intensificar-se les extraccions en les cotes i bancs més alts, fins a esgotar-los, per a així poder escometre les labors de restauració com més prompte millor. De la mateixa manera, els successius plans de labors a presentar anualment davant del Servei Territorial d'Indústria i Energia hauran de plantejar-se donant prioritat a l'esgotament d'aquells fronts o bancs que afavorisquen el compliment d'esta condició.  
2. Cap als límits laterals de l'explotació, els talussos de bancs i les represes del perfil de restauració hauran d'adaptar-se progressivament i suaument a la topografia del terreny natural circumdant, sense ocasionar contrastos ni formes excessivament geomètriques i sense superar els angles de pendent màxima establits per als dits bancs. El detall de perfil de restauració que conté el pla de restauració marcarà el model de restauració que s'ha de seguir en tota l'àrea afectada.  
3. El pressupost de restauració haurà de ser revisat per a incloure i actualitzar costos, tenint en compte totes les accions necessàries per a obtindre l'estat de restauració final previst en esta resolució, amb independència que part de l'execució puga ser o no compaginada i assumida pel promotor com a part o durant l'execució de labors extractives.  
  
4. Es recorda al promotor la prohibició de realitzar en la zona qualsevol tipus d'abocament no autoritzat i, en particular, els produïts pels canvis d'oli, combustible i manteniment de la maquinària, que hauran de ser gestionats per taller o gestor de residus degudament autoritzat, d'acord amb el que preveu la Llei 10/1998, de Residus i el Reial Decret 833/1988, relatiu a la gestió de residus tòxics i perillosos.  
  
5. Si durant el procés d'explotació de la pedrera es troben restes paleontològiques, arqueològiques o etnogràfiques, el titular haurà de posar el fet en coneixement de la Conselleria de Cultura, de manera immediata, i haurà d'adoptar les mesures pertinents amb vista a la seua protecció i conservació, i de conformitat amb el que preveuen els articles 63 i 65 de la Llei 4/1998, d'11 de juny, de la Generalitat Valenciana, del Patrimoni Cultural Valencià.  
6. El promotor queda obligat a presentar davant del Servei Territorial de Indústria i Energia, abans del 31 de gener de cada any, un informe anual, per duplicat, on s'arrepleguen el balanç i l'estat actual de l'activitat, respecte als volums extrets i aprofitats, els rebliments efectuats i l'aplicació de les mesures protectores i correctores previstes en el pla de restauració-estudi d'impacte ambiental i en esta declaració d'impacte ambiental, així com qualsevol possible incidència sorgida en el seu desenvolupament. L'esmentat servei remetrà una de les còpies a esta direcció general.  
  
Segon  
Notificar als interessats que contra esta resolució, per ser un acte de tràmit que no posa fi al procediment ni produïx indefensió, no es pot interposar cap recurs; sense perjuí d'utilitzar els mitjans que en defensa del seu dret es consideren pertinents.  
  
Tercer  
Publicar en el Diari Oficial de la Generalitat Valenciana esta declaració d'impacte ambiental, d'acord amb el que disposa l'article 28 de l'esmentat Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'Execució de la Llei 2/1989, de 3 de març, d'Impacte Ambiental.  
  
València, 29 de gener de 1999.- El director general per al Desenvolupament Sostenible: Ricardo Jiménez Peydró.»  
  
València, 22 de desembre de 2015.- El director general de Medi Natural i d'Avaluació Ambiental: Antoni Marzo i Pastor.